Referent
Referent ehk viidatav on isik või objekt, millele viitab keeleline väljend või muu sümbol. Näiteks lauses Liisa nägi mind on sõna Liisa referent konkreetne isik, kellest räägitakse ja kelle nimi on Liisa, sõna mind referent on aga isik, kes lause ütleb. Kaht väljendit, mis viitavad samale referendile, peetakse kaasviiteliseks. Näiteks lauses Mart vaatas tema lähedale istunud kassi on nimisõna Mart ja asesõna tema kaasviitelised, kuna mõlemad viitavad samale isikule (Mart).